সেবাস্তিয়ান কোয়াতেস
সেবাস্তিয়ান কোয়াতেস নিয়ন (স্পেনীয়: Sebastián Coates, স্পেনীয় উচ্চারণ: [seβasˈtjan koˈatez ˈnjon]; জন্ম: ৭ অক্টোবর ১৯৯০; সেবাস্তিয়ান কোয়াতেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব স্পোর্টিং সিপি এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০০৭ সালে, কোয়াতেস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৪৬ ম্যাচে ১টি গোল করেছেন।